27/12/2013 | Administración LocalMunicipal
Fene
Secretaría
Aprobación defintiva da relación de postos de traballo do Concello de Fene

O Pleno do Concello de Fene en sesión de 5.12.2013 en relación co punto da orde do día “9. Aprobación, se procede, da proposta do concelleiro delegado de Persoal de desestimación de alegacións e aprobación definitiva da relación de postos de traballo” adoptou o seguinte acordo: “PRIMEIRO.–Admitir a trámite as alegacións presentadas por dona Sonia Iglesias Martínez e dona Mª de los Ángeles Vivero Fresco por habelo sido en tempo e forma. SEGUNDO.-Desestimar as alegacións presentadas por dona Reka Bouzada Catafal e dona Lisbeth Capillas Widmann con base á fundamentación xurídica do informe transcrito. TERCEIRO.-Aprobar definitivamente a relación de postos de traballo do Concello de Fene aprobada inicialmente en sesión plenaria de 3.10.2013, publicala no BOP e remitila no prazo de 30 días á Administración do Estado e Comunidade Autónoma de Galicia.” De conformidade con dito acordo de faise pública a Relación de Postos de Traballo aprobada definitivamente e que entrará en vigor o vindeiro 1.1.2014, tal e como foi acordado no acordo de aprobación inicial: Tipo: L: Posto reservado a persoal laboral F: Posto reservado a persoal funcionario A. E: Escala de Administración especial H. E: Escalas de Habilitación Estatal TÉCNICA; Subescala Técnica ADTVA.: Subescala Administrativa AUXILIAR: Subescala Auxiliar SUBALTERNO: Subescala de Subalternos S. E.: Subescala de Servizos Especiais SEGUNDO CONVENIO: No caso de persoal laboral, Categoría Profesional segundo Convenio Colectivo de aplicación L: libre designación Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a persoas con nacionalidade española. (ADM).-Adscrición a Administracións Públicas: A. L: Posto reservado a funcionarios propios da administración local H. E.; Posto reservado a funcionarios con habilitación de carácter estatal Observacións.- Neste apartado se recollen certas particularidades distintivas e definitorias dos postos Clarificación da indicación “A. F.”: A funcionarizar.- vinculado a futuros procesos de funcionarización Titulación/formación específica.- Nestes apartados se recollen as titulación e formación específica - no seu caso - requiridos para o desempeño do posto. No tocante á regulación e materialización da segunda actividade dos integrantes do Corpo de Policía Local de Fene estarase ao previsto na Lei 4/2007, de Coordinación de Policías Locais de Galicia, no Decreto 243/2008, do 16 de outubro, de desenvolvemento da devandita Lei, e na restante normativa de aplicación, así como aos criterios e normas específicos e regulamentarios que, de ser o caso, e en desenvolvemento das referidas previsións normativas, se poidan ter fixado, ao respecto, no propio Concello. O pase dos membros do Corpo de Policía Local de Fene á situación de segunda actividade, definida no artigo 62 da Lei 4/2007, de 20 de abril, de coordinación de policías locais, se producirá por calquera das causas recollidas no seu artigo 63, nos termos e condicións reguladas no título VI, capítulos II y III de dita Lei, así como Capítulo II do Título IV do Decreto 243/2008, do 16 de outubro, que desenvolve a devandita Lei 4/2007. Os membros da Policía Local que, por aplicación das previsión normativas anteriormente sinaladas, pasen á situación de segunda actividade desempeñarán postos e funcións adaptados a dita situación, de conformidade cos límites e termos fixados, para estes supostos, pola normativa de aplicación - artigo 69 do Decreto 243/2008, de 16 de outubro -, e que resulten acordes á súa formación, categoría, experiencia e capacidade. Así, os policías que se atopen na situación de segunda actividade poderán desempeñar, de conformidade coa súa formación e categoría, e de acordo a súa experiencia e capacidade, postos adecuados a esta natureza, ben dentro da propia Policía, ben dentro doutro eido da administración municipal, e que teñan atribuídas, con carácter xeral, as seguintes funcións; a) Vixía da seguridade dos edificios destinados ás dependencias municipais b) Xestión e control do mantemento dos medios técnicos que o Corpo de Policía Local utilice para cumprir coas súas obrigas c) Asistencia e apoio en traballos non operativos relacionados coa investigación de accidentes de tráfico e outras actividades relativas á seguridade viaria. d) Tarefas administrativas de carácter xeral e ordinario, entre outras; 1. Atención ao público.2. Apoio en la tramitación de licenzas, permisos, autorizacións e sancións administrativas.3. Apoio na análise estatística e nas tarefas informáticas. e) Xestión de recursos humanos e de control e mantemento de medios materiais. f) En xeral, todas aquelas actividades técnicas de asesoramento, instrumentais de xestión e apoio da actividade policial ou relacionadas coa mesmas, de características similares ás expresadas nos parágrafos anteriores, sempre que estas no impliquen actuacións policiais operativas e resulten adecuadas á súa formación, categoría, experiencia e capacidade. Fene, 9 de decembro de 2013 O alcalde Gumersindo P. Galego Feal